Siófoki SZC Krúdy Gyula

Szakgimnáziuma és Szakközépiskolája

8600 Siófok, Koch Róbert u. 8.

Tel: (84) 310-029 Fax: (84) 313-336

e-mail: krudy-siofok@liveedu.krudy-siofok.hu

honlap: www.krudy-siofok.hu

OM 203050

**VERSENYKIÍRÁS**

**KRÚDY GYULA PRÓZAMONDÓ VERSENY**

**„Evezni, húzni, haladni: ez az élet,**

**nem pedig egy helyben állani**

**a köves vén partokon.”**

(Krúdy: Balaton révészei)

Iskolánk a 2016-2017. tanévben ismét megrendezi névadója tiszteletére a hagyományos Krúdy-napokat, melynek kiemelt eseménye a Krúdy Gyula prózamondó verseny, ahol a prózaíróra emlékezünk gazdag életművének megidézésével. Idén iskolánk hármas jubileum elé érkezett, az iskola alapításának 60. évfordulóját ünnepeljük, a jelenlegi épületbe 1986-ban költözött intézményünk, és az 1991-es tanévtől vette fel iskolánk Krúdy Gyula nevét.

A jubileumi 25. prózamondó verseny megrendezésével az a célunk, hogy az író műveinek olvasásával a középiskolás fiatalok közelebb kerüljenek Krúdy sajátos világához, az arra képesek, a tehetségesek jussanak el a szövegek értő, átélt előadásához.

A prózamondó verseny szakmai támogatója a Magyar Versmondók Egyesülete, amely a magyar nyelvű vers-és prózamondás letéteményese.

**Nevezési feltételek**

Minden intézmény két fő tanulóval nevezhet (a név és az évfolyam feltüntetését kérjük)

A prózamondó versenyzőknek egy szabadon választott művet kell előadni Krúdy Gyula szépprózai írásaiból (terjedelem 10-15 gépelt sor, maximum 3 perc).

(Könyv nélküli tolmácsolást várunk! Hangsúlyt helyezünk az előadásmód, színészi játék elemeire is.)

A részlet – a Krúdy-próza jellegénél fogva – tartalmazhat párbeszédes és leíró részeket is.

**A választott szövegeket a nevezéssel együtt kérjük megküldeni!**

**A verseny lebonyolítása**

► Regisztráció 10.00 órától a Kálmán Imre Kulturális Központ oldalbejáratánál.

► Reggeli 10.00 és 11.00 között a kisteremben.

► Megnyitó a kamarateremben 10.45-kor, majd sorszámhúzás. (A tanulók név nélkül, a húzott sorszámmal versenyeznek.)

► A verseny kezdete 11. 00-kor a színházteremben.

► A szabadon választott szövegek előadása a színházteremben iskolánk tanulói és a zsűri előtt.

► Eredményhirdetés, a szakértő zsűri értékelése, díjkiosztó várható időpontja 14.00 órakora kamarateremben.

► Kérjük, hogy a versenyzők az alkalomhoz illő öltözetben jelenjenek meg!

**A zsűri szempontrendszere:**

A  zsűri tagjai **három szempont szerint** értékelnek és pontoznak:

I. V**álasztás (próza** 1-3 pont)

II. **Művészi beszéd, technikai eszközök**(1-4 pont)

III. **Művészi teljesítmény** (1-8 pont)

A zsűritagok minden elhangzott szépprózai műre, a három szempont által összeadott pontok összegét adják az egyes prózamondóknak, amely összesen maximum 15 pont lehet. Összesítést követően a zsűri a relatív eredményt még megvitatja, és konszenzusos döntéssel alakítja ki a végeredményt. A zsűri bármely tagja az értékeléskor nyilvánosan megfogalmazhatja különvéleményét, és adott esetben saját személyében felajánlhat különdíjat.

**Az egyes szempontok tartalma:**

I.  **Választás:** a prózamondó korának, érzelmi, értelmi fejlettségének, személyiségének, egyéniségének, hangjának stb. megfelelő alkotást választott-e. A mű irodalmi értéke. A mű hossza, részlet/részletek esetén azok szerkesztése.

II. **Művészi beszéd, technikai eszközök:** artikuláció, ritmus, beszédhiba súlya, tájnyelv indokolt preferálása/elvetése, légzéstechnika, ütem, hangsúly, hanglejtés, áthajlás/enjambement, hangerő és hangszín és egyéb verbális eszközök használata (pl. kérdések, közbevetések technikai megvalósítása, érzékeltető szünetek, fokozások, érzékeltetések, egyéb előadói technikák stb)

III. **Művészi teljesítmény, művészi kommunikáció:** értelmezi-érteti, látja-láttatja, érzi-érezteti, érzelmi-értelmi üzenet, kisugárzás, pódiumi viselkedés, öltözet, non-verbális eszközök használata, összhatás, pódiumi létállapot megléte, természetesség, spontaneitás és megvalósítása az adott szövegen keresztül stb.

**Díjazás:** könyvutalvány az alábbi értékben

 I. helyezett 15.000 Ft

 II. helyezett 10.000 Ft

III. helyezett 7. 000 Ft

Közönségdíj 5.000 Ft

**A verseny időpontja: 2016. október 13., (csütörtök) 11.00 óra**

(Előtte regisztráció és reggeli)

A verseny helyszíne: Kálmán Imre Kulturális Központ (KIKK)

**Siófok, Fő tér 2.**

Ingyenes parkolás: Sió u. - Sorház u. sarok, a gimnázium mellett (térköves parkoló, KIKK-től 300 méter)

**Jelentkezési határidő: 2016. október 3. Kérjük a határidő betartását!**

**Siófoki SZC Krúdy Gyula Szakgimnáziuma és Szakközépiskolája**

**8600 Siófok, Koch Róbert u. 8.**

**Tóth Krisztina igazgató**

Esetleges szállás- és étkezésigényüket, kérem, a mellékelt táblázatban névre szólóan jelezzék. A szállás biztosított.

Az ellátásért a versenyen résztvevő tanulóknak és egy kísérő kollégának nem kell fizetni.

Örömmel fogadnánk, ha prózamondó versenyünket megtisztelnék a részvételükkel. Úgy gondoljuk, felhívásunk nemes célt szolgál: a XX. század egyik legnagyobb magyar prózaírójának népszerűsítését.

Szeretettel várjuk a tanulókat és kísérőiket versenyünkre!

Siófok, 2016. szeptember 5.

Szöllősiné Pócsik Hajnalka Kaczor Balázs Tóth Krisztina

 magyartanár magyartanár igazgató

 szervező szervező

 06/20/395-5385 06/30/2326303



**Siófoki SZC Krúdy Gyula**

**Szakgimnáziuma és Szakközépiskolája**

**8600 Siófok, Koch Róbert u. 8**.

**OM 203050**

**Nevezési lap**

A Siófoki SZC Krúdy Gyula Szakgimnáziuma és Szakközépiskolája által a Krúdy-napok keretében megrendezésre kerülő versenyekre.

Intézmény neve:

Intézmény címe:

Igazgató neve:

Elérhetőség /kapcsolattartó neve, telefonszáma/:

E-mail cím:

|  |  |  |  |
| --- | --- | --- | --- |
|  | **Verseny megnevezése** | **Versenyzők neve** | **Kísérő tanár** |
| 1. |  |  |  |
| 2. |  |  |  |

Kérem a szállás és étkezési igényt is tüntessék fel az alábbi táblázatban:

**Prózamondó verseny**

|  |  |
| --- | --- |
| Szállás | 2016. október 12 |
| nő (fő) | férfi (fő) |
| Tanuló |  |  |
|  |  |
| Kísérő |  |  |

|  |  |  |
| --- | --- | --- |
| Étkezés | 2016. október 12. (fő) | 2016. október 13.(fő) |
| Reggeli | -------- |  |
| Ebéd | -------- | --------- |
| Vacsora |  | -------- |

Keltezés:

aláírás